Solidariteit – een woord met soveel moontlikhede - Solidariteit WêreldSolidariteit Wêreld
Tuis › Soldeer › Solidariteit – een woord met soveel moontlikhede
Solidariteit – een woord met soveel moontlikhede
By Solidariteit word jou belange voorop gestel. Ons is ʼn pro-werk-vakbond wat elke dag werk om jou in jou werkplek te beskerm. Solidariteit wil jou verder bystaan om jou drome vir ʼn goeie werk te verwesenlik.
Ons stel ons lede en hul kinders in staat om ʼn goeie werk te kry en te behou, asook om enigiets wat goeie werk bedreig, te beveg. Wanneer jy gaan kyk na sake soos dié van Renate Barnard en Renee Fick, is dit duidelik dat Solidariteit se blaf ook sy byt is. Met hierdie vroue se sake is hulle met elke stap bygestaan deur Solidariteit, ongeag hoe lank dit geneem het of waarheen dit hulle gelei het.
Solidariteit het verder ook gevind dat daar by lede ʼn leemte met betrekking tot verdere opleiding bestaan, veral opleiding in Afrikaans. S-leer het gevolglik in Januarie 2019 die lig gesien. Met S-leer wil Solidariteit lede aanmoedig om aan te hou leer en vaardighede op te skerp om lede sodoende selfvertroue in die werkplek te gee. Hiermee word lede se omstandighede ook in ag geneem en daar is opsies van kursusse wat aanlyn gedoen kan word, sowel as kursusse wat op jou eie tyd gedoen kan word.
Solidariteit se beroepsgildes deel beroepsnuus en ander inligting. Hierdie gildes is tot stand gebring om aan Solidariteit-lede ʼn platform te gee waar kennis gedeel kan word, sowel as waar nuwe kennis oor die praktyk ingewin kan word. Solidariteit wil hê dat lede moet weet hulle is nooit alleen nie en dat ons lede ons eerste prioriteit is.
Daarby mag lede aan die vakbond wat deur hul werk voorgeskryf word én aan Solidariteit behoort, want dit is moontlik om aan twee vakbonde te behoort. Dit is nie ongewoon nie en dit dien ook as ʼn ekstra vangnet vir jou en jou belange.
Indien jy ʼn lid van Solidariteit is, kan jy aanspraak maak op ons voordele. Indien jy nog wik en weeg oor lidmaatskap, moet jy in ag neem dat ons jou wil help en beskerm. Verder bied ons aan jou ʼn verskeidenheid voordele vir jou en jou geliefdes.
Solidariteit-lidmaatskap beteken om in jou eie toekoms sowel as dié van jou nageslag te belê. Word deel en bly deel van hierdie netwerk van hoop en geborgenheid.